รัฐบาลไทย-ข่าวทำเนียบรัฐบาล-"สานพลังประชารัฐ" ด้านการศึกษาพื้นฐานและการพัฒนาผู้นำ ประชุมหัวหน้าด้านการประชาสัมพันธ์ ของกระทรวงศึกษาธิการ กับ 12 องค์กรเอกชนผู้ร่วมก่อตั้ง
วันพุธที่ 28 มิถุนายน 2560
"สานพลังประชารัฐ" ด้านการศึกษาพื้นฐานและการพัฒนาผู้นํา ประชุมหัวหน้าด้านการประชาสัมพันธ์ ของกระทรวงศึกษาธิการ กับ 12 องค์กรเอกชนผู้ร่วมก่อตั้ง
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ ในฐานะผู้แทนหัวหน้าทีมภาครัฐ โครงการสานพลังประชารัฐ ด้านการศึกษาพื้นฐานและการพัฒนาผู้นํา 12 องค์กรเอกชนผู้ร่วมก่อตั้ง
ข่าวสํานักงานรัฐมนตรี 328/2560
"สานพลังประชารัฐ" ด้านการศึกษาพื้นฐานและการพัฒนาผู้นําประชุมหัวหน้าด้านการประชาสัมพันธ์ของกระทรวงศึกษาธิการ กับ12องค์กรเอกชนผู้ร่วมก่อตั้ง
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ ในฐานะผู้แทนหัวหน้าทีมภาครัฐ โครงการสานพลังประชารัฐ ด้านการศึกษาพื้นฐานและการพัฒนาผู้นํา เป็นประธานการประชุมร่วมระหว่างผู้บริหารด้านการประชาสัมพันธ์และสื่อสารองค์กร ของ5หน่วยงานหลักในกระทรวงศึกษาธิการ กับ12องค์กรเอกชนผู้ร่วมก่อตั้งและสนับสนุนหลัก (School Sponsor)โครงการผู้นําเพื่อการพัฒนาการศึกษาที่ยั่งยืนCONNEXT ED(คอนเน็กซ์-อีดี)เมื่อวันอังคารที่27 มิถุนายน 2560 เวลา 15.00-18.00 ณอาคาร AIACapital Centerขั้น31(ห้องสานพลังประชารัฐ) ถนนรัชดาภิเษกเพื่อทําความเข้าใจในแนวทางการประชาสัมพันธ์ของโครงการสานพลังประชารัฐด้านการศึกษาพื้นฐานและการพัฒนาผู้นํา (Human Capital Development): E5
ม.ล.ปริยดา ดิศกุลกล่าวว่าโครงการCONNEXT EDเป็นหนึ่งในโมเดลการยกระดับมาตรฐานการศึกษาของประเทศไทยซึ่งถือเป็นมิติใหม่ของความร่วมมือที่ยึดผลประโยชน์ส่วนรวมเป็นที่ตั้ง เป็นการสานพลังการทํางานทุกภาคส่วน คือ ภาครัฐ ภาคเอกชน และภาคประชาสังคม เพื่อขับเคลื่อนและพัฒนาคุณภาพและมาตรฐานการศึกษา ซึ่ง12องค์กรเอกชนที่เข้าร่วมสนับสนุนโครงการ ได้แก่บริษัท ทรู คอร์ปอเรชั่น จํากัด (มหาชน), บริษัท ปตท. จํากัด (มหาชน), บริษัท ปูนซิเมนต์ไทย จํากัด (มหาชน), บริษัท ไทยเบฟเวอเรจ จํากัด (มหาชน), บริษัท เบอร์ลี่ ยุคเกอร์ จํากัด (มหาชน), บริษัท น้ําตาลมิตรผล จํากัด, บริษัท กลุ่มเซ็นทรัล จํากัด, ธนาคารกรุงเทพ จํากัด (มหาชน), ธนาคารไทยพาณิชย์ จํากัด (มหาชน), บริษัท ไทยยูเนี่ยน กรุ๊ป จํากัด (มหาชน), บริษัท ซีพีออลล์ จํากัด (มหาชน) และบริษัท เจริญโภคภัณฑ์อาหาร จํากัด (มหาชน)
เป็นที่น่ายินดีที่โครงการCONNEXT EDมีความคืบหน้าที่ชัดเจนและเป็นรูปธรรมตามลําดับ นับตั้งแต่การคัดเลือกผู้นํารุ่นใหม่(School Partners) ในรุ่นแรกจํานวน550คนที่มีคุณสมบัติ อุดมการณ์ จิตสาธารณะ และความตั้งใจจริง ที่ช่วยผลักดันโครงการ
ซึ่งได้จัดเวิร์คช็อป ครั้งแรกระหว่างวันที่1-4กันยายน2559เพื่อเตรียมความพร้อมผู้นํารุ่นแรกให้มีความพร้อมก่อนการปฏิบัติจริงในโรงเรียนที่เข้าร่วมโครงการประชารัฐระยะแรก3,342แห่งทั่วประเทศโดยได้รับความร่วมมือจากวิทยากร ผู้ทรงคุณวุฒิ ผู้มีความรู้ความสามารถจากภาครัฐ ภาคเอกชน และภาคประชาสังคม ที่จะช่วยเสริมสร้างความรู้ที่เป็นประโยชน์ในเรื่องต่างๆ เช่น กลไกสมองและการเรียนรู้ การจัดการเรียนการสอนแบบเด็กนักเรียนเป็นศูนย์กลาง จิตวิทยาเด็ก ฯลฯ
จนกระทั่งครั้งหลังสุดได้มีการเวิร์คช็อปครั้งที่3เมื่อวันที่ 26 พฤษภาคม2560ณ สถาบันการจัดการปัญญาภิวัฒน์ เพื่อเพิ่มพูนทักษะและเสริมองค์ความรู้ที่เป็นประโยชน์อย่างต่อเนื่องให้แก่ School Partners ของ 12 องค์กรผู้ร่วมก่อตั้งโครงการ CONNEXT ED และมุ่งเน้นให้ความรู้เกี่ยวกับแนวทางการนําแผนพัฒนาที่ได้รับการอนุมัติไปใช้ปฏิบัติจริงให้เกิดความสําเร็จในโรงเรียนประชารัฐทั่วประเทศ รวมถึงวิธีการใช้สื่อและอุปกรณ์ต่าง ๆ ซึ่งจะเป็นอีกหนึ่งเครื่องมือสําคัญในการส่งเสริมการศึกษาของนักเรียนในโรงเรียนประชารัฐ ตลอดจนเปิดโอกาสให้ผู้นํารุ่นใหม่ได้แลกเปลี่ยนความคิดเห็น และแบ่งปันประสบการณ์ เตรียมพร้อมก้าวเป็น "ผู้นํา" อย่างแท้จริง
ดังนั้น เพื่อให้การทํางานของโครงการสานพลังประชารัฐได้รับการเผยแพร่อย่างกว้างขวาง รวมทั้งสร้างการรับรู้และความเข้าใจให้เกิดขึ้นกับครู นักเรียน พ่อแม่ผู้ปกครอง ข้าราชการ รวมทั้งประชาชนทั่วไปจึงได้เชิญผู้อํานวยการหรือหัวหน้าด้านการประชาสัมพันธ์/สื่อสารองค์กร ของกระทรวงศึกษาธิการ คือ หัวหน้ากลุ่มสารนิเทศ สํานักงานปลัดกระทรวงศึกษาธิการ, ผู้อํานวยการศูนย์สารนิเทศการศึกษาขั้นพื้นฐาน สํานักงานคณะกรรมการการศึกษาขั้นพื้นฐาน,หัวหน้ากลุ่มประชาสัมพันธ์ สํานักงานคณะกรรมการการอาชีวศึกษา,หัวหน้ากลุ่มงานประชาสัมพันธ์ สํานักงานคณะกรรมการการอุดมศึกษา และหัวหน้ากลุ่มประชาสัมพันธ์ สํานักงานรัฐมนตรี กระทรวงศึกษาธิการ มาประชุมหารือร่วมกับผู้บริหารด้านการประชาสัมพันธ์/สื่อสารองค์กร ของ12องค์กรในครั้งนี้
ผลการประชุมหารือครั้งนี้ ได้มีการแลกเปลี่ยนข้อมูลที่สร้างสรรค์ระหว่างหน่วยงานภาครัฐและเอกชน อันจะทําให้สามารถใช้ข้อมูลและช่องทางในการเผยแพร่ข้อมูลข่าวสาร เป็นไปอย่างมีประสิทธิภาพ ตามแนวทางยุทธศาสตร์การยกระดับการศึกษาไทยสู่มาตรฐานสากล10ด้าน ซึ่งประกอบด้วย
ความโปร่งใสของข้อมูลสถานศึกษา (Transparency)
การเข้าถึงโครงสร้างพื้นฐานดิจิทัลของสถานศึกษา (Digital Infrastructure)
กลไกการตลาดและการมีส่วนร่วมของชุมชน (Market Mechanism)
การพัฒนาผู้บริหารสถานศึกษาและครูผู้สอน (High QualitySchoolPrincipals)
หลักสูตรการเรียนการสอนที่มุ่งเน้นให้นักเรียนเป็นศูนย์กลาง (Curriculum)
การปลูกฝังคุณธรรม จริยธรรม และจิตสาธารณะให้นักเรียน (Health&Heart)
การสร้างมาตรการจูงใจด้านสิทธิประโยชน์และการมีส่วนร่วมของผู้เชี่ยวชาญด้านการศึกษาทั้งในและต่างประเทศ
(Tax Incentive for Local & International Professor)
การยกระดับทักษะความรู้ความสามารถด้านภาษาอังกฤษ (English LanguageCapability)
ศูนย์กลางการศึกษาเทคโนโลยีแห่งอนาคตในระดับภูมิภาค (Technology Hub R&D)
การพัฒนาและส่งเสริมผู้นํารุ่นใหม่ (Young Leadership Development)
หลังจากนี้ จะมีการประชุมหารือร่วมกันมากขึ้น เพื่อให้การทํางานโครงการ CONNEXT ED มีความก้าวหน้าและเกิดความยั่งยืนต่อเนื่อง อันจะส่งผลถึงเป้าหมายในการสร้างผู้นํารุ่นใหม่ (School Partners) ให้เข้าไปช่วยพัฒนาและยกระดับโรงเรียนทั่วประเทศสู่มาตรฐานสากลทั้ง10ด้านต่อไป
บัลลังก์ โรหิตเสถียร
สรุป/รายงาน
27/6/2560